Diari Oficial de la Generalitat Valenciana


Sumari del DOGV 9397, del 03-08-2022 (2022/7269)

RESOLUCIÓ de 13 de juliol de 2022, de la Direcció General del Sector Públic i Patrimoni, de terminació de l'expedient de declaració administrativa d'herència intestada i acceptació de l'herència de Carmen Daries Rodríguez per la Generalitat. EIP 364/2015.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9397

Data del DOGV
:   03-08-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/7269


Data del document
:   13-07-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 13 de juliol de 2022, de la Direcció General del Sector Públic i Patrimoni, de terminació de l'expedient de declaració administrativa d'herència intestada i acceptació de l'herència de Carmen Daries Rodríguez per la Generalitat. EIP 364/2015. [2022/7269]  
Antecedents de fet  
Amb data 24 de juliol de 2015 es rep un escrit de denúncia, de José Maria Sapena Davo, en la seua condició d'advocat, en el qual es comunica la defunció de María Carmen Daries Rodríguez, amb DNI \*\*\*\*133\*\*, el 22 de febrer de 2014.  
En la documentació aportada pel denunciant consta que la causant va fer testament, en què va declarar hereu universal el seu cònjuge, Rafael Alcañiz Rubio, mort el 3 de juliol de 2008 sense adquirir drets hereditaris.  
Acreditat l'empadronament de María Carmen Daries Rodríguez a l'Ajuntament de València i com que no es coneixen, en principi, més persones amb dret a heretar, amb data 22 de desembre de 2015 la secretària autonòmica de Model Econòmic i Finançament va signar una resolució per la qual s'ordenava l'inici del procediment d'investigació prèvia a l'adopció de l'acord d'incoació del procediment per a la declaració d'hereus abintestat previst en els articles 20 i següents de la Llei 33/2003, de 3 de novembre, de patrimoni de les administracions públiques.  
De les actuacions dutes a terme per aquesta direcció general, es constata que el cònjuge de la causant va fer testament, en què va declarar hereus per parts iguals els seus nebots i va llegar l'usdefruit de tots els seus béns a la seua dona.  
Amb data 16 de octubre de 2018 el director general del Sector Públic, Model Econòmic i Patrimoni va signar una resolució de terminació d'investigació prèvia i incoació de l'expedient de declaració administrativa d'hereus abintestat de la causant a dalt indicada, que es va publicar en el Diari Oficial de la Generalitat Valenciana de 26 d'octubre de 2018 i exposar en el tauler d'edictes de l'Ajuntament de València del 17 d'octubre al 19 de novembre de 2018.  
Investigat el cabal relicte, consta inscrit a nom de María Carmen Daries Rodríguez, el ple domini de Ÿ parts de la finca de Beneixida núm. 129, en el Registre de la Propietat d'Alberic, tom 65, llibre 3, foli 224.  
Sol·licitada la certificació de deutes imputables a la finca, l'Ajuntament de Beneixida comunica el 19 d'abril de 2022 que aquesta va resultar afectada pel desenvolupament urbanístic del sector ZI-PP3, que va ser una de les parcel·les aportades i, a conseqüència de la reparcel·lació, aquesta es va convertir en unes altres parcel·les resultants; per la qual cosa la finca original núm. 129 ja no existeix.  
Amb data 5 de maig de 2022, es dona trasllat a l'Advocacia General de la Generalitat de la proposta de resolució d'acceptació, en els termes de l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat.  
Amb data 16 de maig de 2022 es rep un informe en el qual s'estima en la seua consideració jurídica tercera que si bé s'ha seguit la tramitació prevista en l'esmentat Decret 20/2019, ha d'advertir-se que el seu article 6.1 estableix que «El termini màxim per a la resolució del procediment serà d'un any.»; tenint en compte que l'acord incoació d'aquest procediment es va adoptar el 16 d'octubre de 2018, ha transcorregut el termini fixat en aquest precepte, per la qual cosa el procediment hauria caducat.  
Amb data 20 de maig de 2022 la directora general de Sector Públic i Patrimoni signa la resolució de caducitat del procediment.  
De les actuacions prèvies resulta que no consta l'existència d'hereus testamentaris ni legítims, per la qual cosa en data 27 de maig de 2022, se signa acord, de la directora general del Sector Públic i Patrimoni, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de María Carmen Daries Rodríguez, el qual es publica en el DOGV núm. 9367 de 22 de juny de 2022 i s'exposa en el tauler d'edictes de l'Ajuntament de València del 31.05.2022 a l'01.07.2022.  
  
Fonaments de dret  
En compliment del que es preveu en l'article 71 de la Llei orgànica 5/1982, d'1 de juliol, d'Estatut d'Autonomia de la Comunitat Valenciana, en l'article 43.3 de la Llei 14/2003, de 10 d'abril, de patrimoni de la Generalitat Valenciana, en la disposició transitòria única del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat i atenent el que estableixen els articles 20 i següents de la Llei 33/2003, de 3 de novembre, de patrimoni de les administracions públiques en la redacció que en fa la Llei 15/2015, de 2 de juliol, de jurisdicció voluntària, és procedent la terminació de l'expedient per a la declaració d'herència intestada per part de la Generalitat.  
  
En l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, i basant-me en el que disposa l'article 84.1 i 95.3 de la Llei 39/2015, d'1 de novembre, del procediment administratiu comú de les administracions públiques, resolc:  
  
Primer  
Declarar la Generalitat hereva de María Carmen Daries Rodríguez i adjudicar-li els béns i drets de l'herència, seguint les recomanacions de l'Advocacia General de la Generalitat.  
  
Segon  
Acceptar l'herència de Carmen Daries Rodríguez, a benefici d'inventari, integrada pels següents béns:  
  
Béns immobles:  
  
· œ finca núm. 2762, secció Mercat, inscrita en el Registre de la Propietat de València núm. 8, foli 120, tom 1914, llibre 39. Habitatge situat al carrer Puríssima, núm. 5, 4t, pta. 35, de València. Referencia cadastral: 4140257HD0673M0597NE, del qual era titular en règim de guanys.  
Com a béns mobles, era titular dels següents comptes:  
· BBVA, titular del compte d'estalvi \*\*\*\*\*\*5323\*\*, amb un saldo de 6.656,04. -  
· Segons certificat de l'Agència Tributària, amb Delegació Especial a València, era titular dels següents comptes, imposicions i productes financers, amb saldo a data 31.12.2015:  
 Entitat BBVA, compte \*\*\*\*\*\*6773\*\*, import 73.000. -  
 Entitat BBVA compte \*\*\*\*\*\*5293\*\*, import 75.000. -  
 Entitat SABADELL compte \*\*\*\*\*\*1238\*\*, import 26.000. ?. (œ per cotitularitat). Ratificat per l'entitat financera (imposició a termini fix).  
 Entitat BANKIA compte \*\*\*\*\*\*1904\*\*, import 3.606,07. ?. (œ per cotitularitat). Ratificat per l'entitat financera.  
 Entitat BBVA compte \*\*\*\*\*\*5323\*\*, import 6.653,85. ?. (œ per cotitularitat).  
No s'han localitzat més béns de l'herència.  
  
Tercer  
Publicar la present resolució en el Diari Oficial de la Generalitat Valenciana i en la pàgina web d'aquesta conselleria.  
  
Quart  
Procedir a la presa de possessió dels béns i drets de la causant, així com a la seua administració i conservació.  
  
Cinqué  
Notificar aquesta resolució als registres i organismes públics competents respecte als béns i drets que componen l'esmentada herència i donar-los d'alta en l'Inventari general de béns i drets de la Generalitat.  
  
En el cas del bé immoble que integra el cabal relicte, procedir a alienar-lo.  
  
Sisé  
Una vegada liquidada l'herència, aprovar, amb informe previ de la Intervenció Delegada, el compte general de liquidació de l'abintestat en què s'integrarà la totalitat dels ingressos generats i les despeses abonades o per a abonar, entre els quals figurarà el premi per denúncia, si és procedent.  
  
Contra la present resolució, que no posa fi a la via administrativa, i de conformitat amb el que estableix la Llei 39/2015, d'1 d'octubre, del procediment administratiu comú de les administracions públiques i la Llei 29/1998, de 13 de juliol, reguladora de la jurisdicció contenciosa administrativa, es podrà interposar un recurs d'alçada davant la Secretaria Autonòmica de Model Econòmic i Finançament en el termini d'un mes, a comptar des de l'endemà de la recepció d'aquesta notificació.  
  
Si transcorren tres mesos des de l'endemà de la interposició del recurs d'alçada sense que haja sigut resolt, podrà entendre's que ha sigut desestimat i interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.  
Tot això sense perjudici que puga exercir-se qualsevol altre recurs o acció que s'estime procedent.  
  
València, 13 de juliol de 2022.- La directora general del Sector Públic i Patrimoni: Isabel Castelló García.